PATVIRTINTA

Elektrėnų sav. Vievio gimnazijos

direktoriaus 2023 m. lapkričio 15 d.

įsakymu Nr. 6V-222

**ELEKTRĖNŲ SAV. VIEVIO GIMNAZIJOS MOKINIŲ PASIEKIMŲ IR INDIVIDUALIOS PAŽANGOS VERTINIMO TVARKOS APRAŠAS**

# Bendrosios nuostatos

1. Mokinių pasiekimų, individualios pažangos vertinimo tvarka, parengta vadovaujantis „Pradinio, pagrindinio ir vidurinio ugdymo programų aprašu“, Pagrindinio ir vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu. Tvarka reglamentuoja mokinių pasiekimų vertinimo tikslus, uždavinius ir principus, mokytojų susitarimus dėl vertinimo kriterijų gimnazijos metodinėse grupėse, individualios mokinio pažangos stebėjimo ir fiksavimo būdų. Gimnazijoje susitarta, kad pažanga – tai mokymosi rezultatų ir lankomumo gerėjimas, vėlavimų į pamokas ir drausmės problemų mažėjimas.

# Vertinimo tikslai ir uždaviniai

1. Vertinimo tikslai ir uždaviniai:
   1. padėti mokiniui stebėti save, apmąstyti savo stipriąsias ir silpnąsias puses, kelti mokymosi tikslus;
   2. laiku nustatyti ugdymosi sunkumus, problemas ir numatyti būdus jiems šalinti;
   3. sudaryti mokytojams, pagalbos specialistams sąlygas bendradarbiauti, analizuoti kiekvieno mokinio pažangą;
   4. informuoti tėvus apie mokinių pasiekimus, pažangą ir stiprinti bendradarbiavimą su tėvais;
   5. metodinėse grupėse susitarti dėl mokinių pasiekimų vertinimo kriterijų;
   6. nustatyti gimnazijos darbo sėkmę.

# VERTINIMO NUOSTATOS IR PRINCIPAI

1. Vertinimo nuostatos:
   1. vertinimas atitinka ugdymo tikslus, grindžiamas mokinių amžiaus tarpsnių psichologiniais ypatumais bei atsižvelgiama į mokinių individualius poreikius;
   2. vertinama individuali pažanga, mokinių žinios, taikymas, supratimas, pastangos.
2. Vertinimo principai:
3. pozityvumas (mokiniai ugdymo procese gauna mokytis padedantį vertinimą. Kiekvieno dalyko mokytojas mokslo metų pradžioje per pirmąsias pamokas su mokiniais aptaria dalyko vertinimo kriterijus, metodus, formas ir įrašo pamokos turinyje. Mokytojas vertina tai, ką mokinys išmoko, nurodo spragas (komentarais sąsiuviniuose, žodžiu, įrašais elektroniniame dienyne) ir padeda jas ištaisyti);
4. atvirumas ir aiškumas (pradėdami naują skyrių ar temą, mokytojai su mokiniais aptaria atsiskaitymo kriterijus. Mokytojas iš anksto aptaria, kaip bus vertinamas nusirašinėjančio mokinio darbas. Mokinys neprivalo įrodyti kontrolinio darbo įvertinimo papildomai atsiskaitydamas);
5. objektyvumas (mokiniai, nesutinkantys su įvertinimu, gali kreiptis į dalyko mokytoją ir kartu aptarti darbą bei vertinimo kriterijus. Neišsprendę problemos, mokiniai gali kreiptis į direktoriaus pavaduotoją ugdymui);
6. informatyvumas (mokiniai laiku gauna informaciją apie vertinimą. Su kontrolinio darbo (ar kitų atsiskaitymo darbų) įvertinimu mokiniai supažindinami ne vėliau kaip po savaitės (lietuvių kalbos ir literatūros ne vėliau kaip po 2 savaičių)).

# VERTINIMAS UGDYMO PROCESE

1. Mokytojai, pradėdami naują temą (skyrių), kartu su mokiniais aptaria vertinimo tikslus, uždavinius, kriterijus, atsiskaitymo būdus ir formas.
2. Dalykų mokytojai metodinėse grupėse susitaria dėl vienodų mokinių pasiekimų ir pažangos vertinimo kriterijų..
3. Mokinių pasiekimus vertinti ir (ar) įvertinti gimnazijoje naudojami pažymiai (10 balų vertinimo sistema), komentarai, kaupiamieji taškai, mokinių įsivertinimas, kompetencijų ir pažangos aplankai. Mokinių, kurie mokosi dalykų modulių, pasiekimai vertinami pažymiu ir įskaitomi į atitinkamo dalyko pasiekimų įvertinimą.
4. Pagrindinio ir vidurinio ugdymo programos dalykai, kurių mokinių pasiekimai vertinami pažymiu:
   1. lietuvių kalba ir literatūra;
   2. užsienio (I-oji ir II-oji) kalbos;
   3. istorija;
   4. geografija;
   5. matematika;
   6. informacinės technologijos;
   7. biologija;
   8. chemija;
   9. fizika;
   10. muzika;
   11. šokis;
   12. dailė;
   13. fizinis ugdymas (vidurinio ugdymo programoje);
   14. pasirinkta sporto šaka (tinklinis) vidurinio ugdymo programoje;
   15. ekonomika ir verslumas;
   16. technologijos (išskyrus integruotą 17 valandų technologijų kursą I-ose gimnazinėse klasėse).
5. Pagrindinio ir vidurinio ugdymo programos dalykai, kurių mokinių pasiekimai vertinami įskaita:
6. dorinis ugdymas (katalikų tikyba, etika);
7. pilietiškumo pagrindai;
8. žmogaus sauga;
9. fizinis ugdymas (pagrindinio ugdymo programoje);
10. integruotas 17 valandų technologijų kursas I-ose gimnazinėse klasėse;
11. specialiosios medicininės fizinio pajėgumo grupės mokiniai.
12. Vertindamas mokinių pasiekimus įskaita, mokytojas įvertinimus „įsk“, „neįsk“ įrašo į dienyną stulpeliu, o pamokos turinyje – atsiskaitymo temą.
13. Kai mokinių pasiekimai vertinami kaupiamaisiais taškais (balais), taškai konvertuojami į pažymius pagal šiuos susitarimus:
    1. jei dalykui skiriamos 1–2 savaitinės pamokos, kaupiamieji taškai konvertuojami į pažymius 1–2 kartus per pusmetį;
    2. jei dalykui skiriamos 3 ir daugiau pamokų, tai kaupiamieji taškai konvertuojami 3 ir daugiau kartų per pusmetį.
14. Ugdymo procese gimnazija derina formuojamąjį, diagnostinį ir apibendrinamąjį vertinimą.
15. Formuojamojo vertinimo paskirtis – padėti mokiniui mokytis, gauti grįžtamąjį ryšį, stebėti mokinio pažangą, laiku suteikti pagalbą ir gerinti mokinio pasiekimus:
16. mokytojai naudoja turimus standartizuotų testų, nacionalinių tyrimų duomenis, juos analizuoja ir kartu su mokiniais aptaria galimybes gerinti pasiekimus, taisyti spragas, lavinti aukštesniuosius gebėjimus, teikia mokymosi pagalbą;
17. mokytojai kartu su mokiniais aptaria klaidas, sėkmes ir nesėkmes, rašo mokiniams komentarus sąsiuviniuose ir elektroniniame dienyne, informuoja tėvus apie mokinio pasiekimus.
18. Diagnostinis vertinimas taikomas ugdymo proceso pradžioje ir mokymosi etapo pabaigoje, norint nusistatyti mokinių pasiekimų lygį, numatyti mokymosi žingsnius ir laiku suteikti mokymosi pagalbą. Mokymosi pasiekimų patikrinimas vyksta reguliariai, pagal mokymo(si) logiką, aiškius vertinimo kriterijus. Mokiniai atlieka kontrolinius darbus ar kitas vertinimo užduotis, kurios rodo tam tikro laikotarpio pasiekimus ir yra įvertinamos pažymiu, kaupiamaisiais balais ar kitokia su mokiniais susitarta forma.
19. Mokinių mokymosi pasiekimai įvertinami tokiu dažnumu:
20. kai dalykui skirtos 1–2 savaitinės pamokos, mokinių pasiekimai vertinami ne mažiau kaip vienu pažymiu per du mėnesius;
21. kai dalykui skirtos 3–6 savaitinės pamokos, mokinių pasiekimai vertinami ne mažiau kaip vienu pažymiu per mėnesį.
22. Kontrolinių ir kitų atsiskaitomųjų darbų planavimas ir vykdymas:
    1. apie kontrolinį darbą pranešama ne vėliau kaip prieš savaitę;
    2. kontrolinių darbų datas mokytojai derina elektroniniame dienyne (dėl svarbių priežasčių kontrolinio darbo datą mokytojai, suderinę su mokiniais, gali keisti);
    3. per dieną rašomas tik vienas kontrolinis darbas;
    4. prie kiekvienos kontrolinio darbo užduoties (ar klausimo) būtina nurodyti taškus. Visi darbai vertinami pagal metodinėse grupėse susitartas vertinimo normas (taškų konvertavimą pažymiais);
    5. mokytojas su mokiniais aptaria, kaip bus vertinami netvarkingai, neįskaitomai parašyti darbai;
    6. kontroliniai darbai nerašomi rugsėjo 1–2 savaitę, pirmą pamoką po atostogų, paskutinę dalyko pamoką prieš atostogas ir prieš pusmečio pabaigą.
23. Kontrolinių darbų įvertinimų skelbimas:
24. su kontrolinių darbų įvertinimais mokiniai supažindinami ir įvertinimai įrašomi į dienyną ne vėliau kaip po savaitės (lietuvių kalbos ir literatūros – per dvi savaites);
25. mokytojas su kiekvienu mokiniu individualiai aptaria jo mokymosi sunkumus, galimybes, pasidžiaugia mokinių sėkme ir numato tolesnio mokymosi žingsnius;
26. jeigu 50% ir daugiau klasės mokinių kontrolinio darbo įvertinimai yra nepatenkinami, jie į dienyną nerašomi:
    1. mokytojas:
       * 1. konsultuojasi su savo kolegomis metodinėje grupėje;
         2. koreguoja savo teminį planą;
         3. teikia mokiniams mokymosi pagalbą;
         4. tariasi su mokiniais dėl kontrolinio darbo perrašymo.
27. Atsiskaitymas už praleistus kontrolinius ar kitus darbus:
    1. jeigu mokinys neatvyko į atsiskaitymą, nerašė kontrolinio darbo (dėl ligos, kitų priežasčių), jis už praleistą kontrolinį darbą turi atsiskaityti;
    2. mokytojas kartu su mokiniu aptaria atsiskaitymo terminą ir užduotis, teikia mokiniui pagalbą (paaiškina pamokoje, siūlo lankyti konsultacijas, elektroniniame dienyne pateikia užduotis ar nuorodas);
    3. įvertinimas už atsiskaitytą kitu laiku kontrolinį darbą įrašomas į tą dieną, kai mokinys atsiskaito ( pažymio tipas pasirenkamas, kaip numatyta elektroniniame dienyne).

# VERTINIMAS BAIGUS PROGRAMĄ AR JOS DALĮ

1. Apibendrinamasis vertinimas taikomas baigus programą. Mokytojai, atsižvelgdami į bendrosiose programose pateiktus mokinių pasiekimų lygių požymių aprašymus, įvertina mokinių pasiekimus 10 balų sistemos pažymiais arba įrašu „įsk“, „neįsk“, „atleista“.
   1. Įrašas „atleista“ rašomas:
      1. mokiniui, atleistam nuo kūno kultūros pagal gydytojų rekomendacijas, pusmečių ir metiniuose įvertinimuose;
      2. mokiniui, atleistam nuo dalyko pamokų direktoriaus įsakymu, pusmečių ir metiniuose įvertinimuose;
      3. mokiniui, kuris dėl svarbių pateisintų priežasčių (ligos) praleido daugiau nei pusę pamokų ir neatliko gimnazijoje numatytų visų vertinimo užduočių (kontrolinių ar kitokių darbų), pusmečio įvertinime.
   2. Fiksuojamas nepatenkinamas pusmečio dalyko įvertinimas įrašu „neįskaityta“ („neįsk.“), jei mokinys be pateisinamos priežasties nelankė mokyklos ir iki pusmečio pabaigos neatliko tuo laikotarpiu skirtų vertinimo užduočių (pvz., kontrolinių darbų ir kt.), nepademonstravo pasiekimų, numatytų pagrindinio ar vidurinio ugdymo bendrosiose programose.
   3. Jei bent vieno pusmečio fiksuotas įvertinimas įrašu „neįskaityta“ („neįsk.“), tuomet dalyko metinis įvertinimas – „neįskaityta“ („neįsk.“).
   4. Mokiniui, besimokančiam pagal pagrindinio ar vidurinio programą, pusmečių įvertinimai fiksuojami iš visų pusmečio pažymių, skaičiuojant jų aritmetinį vidurkį ir taikant apvalinimo taisykles (pvz., jei pusmečio vidurkis 5,5–6,4 balo, fiksuojamas pažymys 6; jei vidurkis 6,5–7,4 balo, fiksuojamas pažymys 7).
   5. Mokslo metų pasiekimų (metinis) įvertinimas fiksuojamas iš I ir II pusmečių įvertinimų, skaičiuojant jų aritmetinį vidurkį ir taikant apvalinimo taisykles.
   6. Jeigu viename iš pusmečių mokinio įvertinimas buvo „atleista“, o kitame pusmetyje buvo įvertinimas pažymiu, tai metiniame įvertinime mokiniui rašomas pusmečio pažymys.
2. Baigiantis pusmečiui, mokytojas gali susitarti su mokiniais dėl apibendrinamojo pusmečio darbo rašymo. Jo įvertinimai į dienyną nerašomi, tačiau mokytojas naudojasi gauta informacija tolesniam mokymui.
3. Mokinys, kuris mokosi pagal vidurinio ugdymo programą, II pusmečio pabaigoje gali keisti dalyko kursą iš A į B arba naujai mokytis dalyko). Tada jis laiko kursų programos skirtumo įskaitą. Įskaitos įvertinimas laikomas dalyko metiniu įvertinimu.
4. Į aukštesnę klasę keliamas mokinys, kurio metiniai įvertinimai yra 4–10 (10 balų vertinimo sistema), „atleista“ ar „įsk“.
5. Papildomų darbų skyrimas (išskyrus vidurinio ugdymo programos baigiamosios klasės mokiniams):
   1. jeigu mokinio metiniai įvertinimai yra 1–3 balai (dešimties balų vertinimo sistema) ar „neįsk“, jam skiriami papildomi darbai:
      1. dalyko mokytojas, paruošęs kiekvienos temos po 1–2 konkrečias užduotis (šalia kiekvienos nurodęs taškų skaičių), atiduoda klasės auklėtojui;
      2. klasės auklėtojas, surinkęs užduotis iš mokytojų, pasirašytinai supažindinęs mokinį; vieną užduočių egzempliorių atiduoda mokiniui, kitą – direktoriaus pavaduotojui ugdymui;
      3. mokinys per vasaros atostogas ruošiasi savarankiškai;
      4. gimnazijos direktorius iš anksto nustato įskaitų datą (rugpjūčio mėnesio pabaigoje);
      5. mokinys per įskaitą atlieka iš anksto pateiktas užduotis (turi surinkti ne mažiau kaip 50% visų taškų, kad gautų minimalų įvertinimą „4“);
      6. įskaitos (papildomo darbo) įvertinimas laikomas metiniu dalyko įvertinimu.
   2. vidurinio ugdymo baigiamosios klasės mokiniui papildomi darbai skiriami iki brandos egzaminų sesijos pabaigos. Tačiau mokinys gali lankyti konsultacijas (arba gauti iš mokytojo užduotis ir savarankiškai pasiruošti) ir laikyti įskaitą iki dalyko egzamino dienos. Gimnazijos direktorius įsakymą apie išsitaisytą nepatenkinamą dalyko įvertinimą siunčia į Nacionalinį egzaminų centrą ir mokinys turi galimybę laikyti to dalyko brandos egzaminą.

# METODINIŲ GRUPIŲ SUSITARIMAI

1. Metodinėse grupėse susitarta dėl pažymiu (įskaita) vertinamų veiklų, taškų konvertavimo į pažymius.
   1. LIETUVIŲ KALBOS METODINĖ GRUPĖ.

Pažymiu vertinama:

* pagrįsti, motyvuoti atsakymai į klausimus;
* savo ir kitų klaidų taisymas, atsakinėjančiojo papildymas;
* darbų redagavimas;
* raiškusis skaitymas;
* kūrinių muzikinės, teatrinės, dailės interpretacijos;
* dalykinės iniciatyvos; publikacijos spaudoje, internetinėje svetainėje;
* rašiniai (įvairių stilių ir žanrų); atpasakojimai;
* teksto skaitymo ir suvokimo darbai;
* diktantai;
* kalbos užduotys (rašybos, skyrybos, kirčiavimo, kalbos kultūros, kompleksinės ir kt.);
* teorinių žinių, mokėjimų ir įgūdžių testai.
* nedidelės apimties kūrybos darbai;
* stendo, parodos, dekoracijų, mokomosios medžiagos parengimas;
* projektai; referatai;
* viešosios kalbos, pranešimai; knygų pristatymai;
* dalyvavimas projektuose, olimpiadose, respublikiniuose konkursuose.

Pastaba. Jei rašysena neįskaitoma, darbas nevertinamas (5–8, I–IV kl. ). Mokinys privalo darbą perrašyti įskaitomai.

VERTINIMAS 5–8, I–II klasėse:

**Kontrolinio darbo vertinimo kriterijai**

Jeigu rašomas diktantas ir skiriamos praktinės užduotys, kontrolinis darbas vertinamas vienu pažymiu (vertinamas diktantas pagal kriterijus, vertinamos praktinės užduotys ir vedamas aritmetinis vidurkis). Kontroliniai darbai II (10) klasėje, ypač bandomieji pasiekimų patikrinimai, parengti pagal PUPP modelius, vertinami laikantis PUPP vertinimo instrukcijų.

**Diktanto vertinimas**

|  |  |  |  |  |
| --- | --- | --- | --- | --- |
| Pažymys | Diktanto klaidų skaičius | | | Žodžių diktanto klaidų skaičius |
| *Rašybos* | *Skyrybos* | *Bendras* |
| 10 | 1 | 1 | 1 | 1 |
| 9 | 1 | 2 | 2 | 2 |
| 8 | 2 | 3 | 3 | 3 |
| 7 | 4 | 5 | 5 | 4 |
| 6 | 5 | 6 | 6-7 | 5 |
| 5 | 6 | 7-8 | 8-9 | 6 |
| 4 | 7-8 | 9-10 | 10-11 | 7-8 |
| 3 | 9-10 | 11-12 | 12-15 | 9-10 |
| 2 | 11-12 | 13-15 | 16-19 | 11-12 |
| 1 | 13 ir daugiau | 16 ir daugiau | 20 ir daugiau | 13 ir daugiau |

|  |  |  |  |  |
| --- | --- | --- | --- | --- |
| **Rašinio vertinimas 5–8 klasėse** | |  | **Rašinio vertinimas I–II klasėse** | |
| Taškai | Pažymys |  | Taškai | Pažymys |
| 15–14 | 10 |  | 25–24 | 10 |
| 13–12 | 9 |  | 23–22 | 9 |
| 11 | 8 |  | 21–20 | 8 |
| 10 | 7 |  | 19–17 | 7 |
| 9–8 | 6 |  | 16–14 | 6 |
| 7–6 | 5 |  | 13–11 | 5 |
| 5–4 | 4 |  | 10–8 | 4 |
| 3–2 | 3 |  | 7–6 | 3 |
| 1 | 2 |  | 5–3 | 2 |
| 0 | 1 |  | 2–1 | 1 |

**Atpasakojimo vertinimas 5–8, I–II. klasėse**

|  |  |
| --- | --- |
| Taškai | Pažymys |
| 20–19 | 10 |
| 18–17 | 9 |
| 16–15 | 8 |
| 14–13 | 7 |
| 12–11 | 6 |
| 10–9 | 5 |
| 8–7 | 4 |
| 6–5 | 3 |
| 4–3 | 2 |
| 2–1 | 1 |

VERTINIMAS I–IV KLASĖSE:

**Rašinių vertinimas**

Literatūriniai ir samprotaujamieji rašiniai vertinami pagal lietuvių kalbos ir literatūros mokyklinio (bendrasis kursas) ir valstybinio brandos egzamino (išplėstinis kursas) vertinimo instrukcijas. Taškai į pažymius konvertuojami tokia tvarka:

|  |  |
| --- | --- |
| Taškai | Pažymys |
| 30 – 40 | 4 |
| 41 – 50 | 5 |
| 51 – 59 | 6 |
| 60 – 68 | 7 |
| 69 – 77 | 8 |
| 78 – 92 | 9 |
| 93 – 100 | 10 |

**Testų vertinimas**

Surinktų taškų suma dalinama iš viso testo taškų sumos.

**Samprotavimo, literatūrinio rašinio pastraipos (150-200 žodžių) vertinimas**

Surinktų taškų suma dalinama iš bendros taškų sumos (samprotavimo rašinio pastraipa – iš 15 taškų; literatūrinio rašinio pastraipa – iš 10 taškų).

* 1. UŽSIENIO KALBŲ (ANGLŲ, RUSŲ, VOKIEČIŲ) METODINĖ GRUPĖ.

Užsienio kalbų pamokose vertinami šie gebėjimai: rašymas, klausymas, kalbėjimas ir skaitymas.

Pažymiu vertinama:

* kontrolinis darbas;
* kalbėjimo užduotys (monologas, dialogas);
* rašymo užduotys (rašinys, laiškas, projektas, kitas kūrybinis darbas);
* žodyno tikrinimas;
* individualus mokinių atsakinėjimas;
* testai;
* dalyvavimas projektuose, olimpiadose, konkursuose.

Vertinant pažymiu darbus raštu (kontrolinius darbus, testus), pažymys rašomas dalijant surinktus taškus iš visų taškų skaičiaus ir laikantis šių taškų konvertavimo reikalavimų:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pažymys** | 1 | 2 | 3 | 4 | 5 | 6 | 7 | 8 | 9 | 10 |
| **Procentai** | 0-4 | 5-14 | 15-24 | 25-34 | 35-44 | 45-54 | 55-70 | 71-80 | 81-92 | 93-100 |

* 1. GAMTOS- SOCIALINIŲ MOKSLŲ METODINĖ GRUPĖ.

**Pažymiu vertinama (istorija, geografija):**

* kontrolinis darbas;
* savarankiškas darbas;
* užduočių sąsiuviniai ;
* namų darbai;
* didelės apimties atsiskaitomasis darbas, baigus programą, kursą; projektinis darbas;
* dalyvavimas olimpiadose, konkursuose.

**Pažymiu vertinama (biologija, fizika, chemija):**

* kontrolinis darbas;
* savarankiškas darbas;
* laboratorinis darbas ir praktinis darbas;
* projektinis darbas;
* pranešimai;
* dalyvavimas olimpiadose, konkursuose.

Vertinant pažymiu darbus raštu (kontrolinius darbus, testus), pažymys rašomas dalijant surinktus taškus iš visų taškų skaičiaus ir laikantis šių taškų konvertavimo reikalavimų:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pažymys** | 1 | 2 | 3 | 4 | 5 | 6 | 7 | 8 | 9 | 10 |
| **Procentai** | 0-4 | 5-14 | 15-24 | 25-34 | 35-44 | 45-54 | 55-70 | 71-84 | 85-95 | 96-100 |

**Įskaita vertinama (dorinis ugdymas, pilietiškumo pagrindai, žmogaus sauga):**

* projektinis darbas;
* dalyvavimas olimpiadose, konkursuose, akcijose;
* teksto, meno kūrinio interpretacija;
* užduoties atlikimas (raštu, žodžiu);
* atsakymas į klausimą arba jo papildymas, aktyvus dalyvavimas diskusijoje (argumentuotos nuomonės išsakymas), pastangos;
* darbas grupėse.

Tam, kad mokinys gautų šių dalykų tarpinę įskaitą, jis turi teisingai atlikti (atsakyti, parengti) 50% pateiktos užduoties. Pusmečio įvertinimą ,,įskaityta” gauna, jei surenka 50% tarpinių įskaitų.

* 1. TIKSLIŲJŲ MOKSLŲ (MATEMATIKOS IR INFORMACINIŲ TECHNOLOGIJŲ) METODINĖ GRUPĖ.

Pažymiu vertinama:

* kontrolinis darbas;
* savarankiškas darbas;
* projektinis darbas ;
* apklausa raštu;
* kūrybiniai darbai;
* dalyvavimas olimpiadose, konkursuose;
* bandomieji egzaminai, PUPP.

Vertinama pažymiu, naudojant taškų sistemą (taškų skaičius priklauso nuo mokytojo paruoštos užduoties: lengvesnėms užduotims skiriama mažiau, sudėtingesnėms – daugiau taškų). Už vieną teisingai atliktą žingsnį skiriamas vienas taškas. Taškų skaičius gali kisti. Prie užduočių nurodomi skiriami taškai. Vertinama pagal surinktų taškų kiekį, išreiškus juos procentais:

**5–8 klasės:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pažymys** | 1 | 2 | 3 | 4 | 5 | 6 | 7 | 8 | 9 | 10 |
| **Procentai** | 0-4 | 5-14 | 15-24 | 25-34 | 35-44 | 45-54 | 55-70 | 71-80 | 81-92 | 93-100 |

**I–II klasės:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pažymys** | 1 | 2 | 3 | 4 | 5 | 6 | 7 | 8 | 9 | 10 |
| **Procentai** | 0-9 | 10-19 | 20-29 | 30-39 | 40-49 | 50-59 | 60-69 | 70-79 | 80-89 | 90-100 |

**III–IV** klasėse vertinant mokinių darbus surinktų taškų skaičius dalijamas iš visų galimų taškų ir procentai konvertuojami į pažymį.

* 1. ESTETINIO UGDYMO METODINĖ GRUPĖ.

TECHNOLOGIJOS, DAILĖ, MUZIKA, ŠOKIS.

**Pažymiu vertinama:**

* testai;
* savarankiški darbai;
* apklausa;
* kūrybiniai, praktiniai darbai, šaltinių analizė, projektinis darbas;
* didelės apimties atsiskaitomasis darbas, baigus programą, kursą, pusmetį;
* dalyvavimas miesto, šalies projektuose, parodose, olimpiadose, konkursuose, gimnazijos renginiuose.

**Vertinimo skalė:**

10 – Rašomas už mokinio gebėjimą savarankiškai, kūrybiškai dirbti ir mąstyti bei savikritiškai vertinti savo darbą, už puikiai atliktus kūrybinius ir teorinius darbus, tvarkingumą, originalumą, aktyvumą pamokoje; gebėjimą kūrybiškai keisti įvairiose situacijose išraiškos priemones, technikas, tikslingai naudotis turimomis teorinėmis žiniomis ir kūrybiškai panaudoti atliekant įvairias užduotis, gebėjimą pagrįsti, argumentuoti savo nuomonę, diskutuoti.

9 – Rašomas už visus dešimties balų reikalavimus, kai mokytojas pasako kelias neesmines pastabas.

8 – Rašomas už gerai atliktą darbą, kai mokinys optimaliai neišnaudojo savo galimybių, gavo reikšmingų pastabų, į kurias teisingai reagavo. Gebėjimą pasirinkti tinkamas išraiškos priemones, technikas ir kūrybiškai jas pritaikyti atliekant užduotis, gebėjimą diskutuoti, argumentuoti savo išsakytą nuomonę.

7 – Rašomas už kūrybinį ir teorinį darbą, atliktą neišnaudojant savo visų gabumų, už pasyvumą, už nukrypimą nuo esminių dalykų, kai mokytojas pasako esminių pastabų, o mokinys į jas teisingai reaguoja.

6 – Rašomas už atliktą darbą, ne visiškai laikantis nustatytų reikalavimų ir atsiskaitymo terminų, už kūrybiškumo ir aktyvumo stoką. Mokiniai turi pavienių žinių ir kai kada jas geba tikslingai panaudoti atlikdami užduotis.

5 – Rašomas už atliktą darbą nesilaikant reikalavimų, už savarankiškumo stoką, neatliktą darbą laiku, pastangų stygių, neišnaudojus darbui skirto laiko. Į mokytojo pastabas reaguojama iš dalies.

4 – Rašomas už labai nekūrybišką, neišsamų darbą, už įdėtas minimalias pastangas, kai mokinys nesilaiko nuorodų, turi pavienių žinių, tačiau nesugeba jų tikslingai pritaikyti.

3 – Nėra galutinio rezultato, nesidomi siūloma veikla, neatlieka net dalies užduočių.

1–2 – Piktybiškai nedirba, visiškai neatlieka užduoties arba atsisako ją atlikti, nepateikia užduočių vertinti, gadina kitų mokinių darbus. Atsiskaitymui pristato ne savo sukurtą darbą.

Pastaba. Mokiniai nuolat vertinami žodžiu, pagiriami mokinį už pastangas, gerai atliktas užduotis, aktyvų dalyvavimą pamokoje.

FIZINIS UGDYMAS.

Vertinimas atliekamas pagal **„EUROFITO TESTO“ reikalavimus** mokslo metų pradžioje ir pabaigoje (vertinimas už pastangas, bet ne už rezultatą).

Pratimai iš „EUROFITO TESTŲ“:

* flamingas – pusiausvyra;
* sėsti-siekti – lankstumas;
* šuolis į tolį iš vietos – sprogstamoji jėga;
* gultis-sėstis – liemens jėgos;
* kyboti sulenktomis rankomis prie skersinio – raumenų ištvermė.

Lengvosios atletikos pratimai:

* trumpo nuotolio bėgimas;
* ilgo nuotolio bėgimas;
* šuolis į tolį įsibėgėjus;
* teniso kamuoliuko, kimštinio kamuolio metimas, rutulio stūmimas į tolį.

P.S. Bėgimo distancijų ilgį mokytojai parenka pagal klases.

Pratimų atlikimo tikslas: rudenį – išaiškinti mokinio pasirengimo lygį, pavasarį – padarytą pažangą.

**Įskaita** (5–8, I–II klasėse) ir **pažymiu** (III–IV klasėse) vertinama:

* Lengvoji atletika (4 pratimai).
* Gimnastika (3 pratimai).
* Sportiniai žaidimai (4 pratimai).
* Dalyvavimas savivaldybės, respublikos sporto varžybose.
* Pamokų lankomumas.

,,Neįsk.” vertinama, kai moksleivis atsisako be priežasties atlikti pratimą.

,,Įsk.” vertinama, kai moksleivis atliko pratimą, nepriklausomai nuo kokybės ir rezultato.

**Vertinimo skalė (III–IV klasėse):**

10 – pratimą atlieka puikiai, techniškai teisingai, pasiekia mokytojo nurodytą rezultatą.

9 – pratimą atlieka puikiai, techniškai teisingai, bet nepasiekia mokytojo nurodyto rezultato.

8 – pratimą atlieka gerai, trūkumai neesminiai.

7 – pratimą atlieka gerai, klaidos nežymios, rodo pastangas.

6 – pratimą atlieka pakankamai gerai, bet ne be trūkumų.

5 – pratimą atlieka patenkinamai ( su trūkumais, bet rodo pastangas).

4 – pratimą atlieka patenkinamai ( su trūkumais ir nerodydamas pastangų).

3 – pratimą atlieka atmestinai su daugybe klaidų.

2 – pratimą atlieka, bet be motyvacijos ir kokybės.

1 – atsisako atlikti pratimą.

# MOKINIŲ INDIVIDUALIOS PAŽANGOS STEBĖJIMO, FIKSAVIMO IR VERTINIMO TVARKA

1. Mokinio individualios pažangos stebėjimo dalyviai:
   1. klasės:
   2. Mokinys;

|  |  |
| --- | --- |
| Įsivertina savo pasiekimus, pažangą pagal iš anksto su mokytoju aptartus būdus ir metodus. | Pamokoje. |
| 5-6 klasių mokiniai pildo mokymosi pažangos lapą (Priedas Nr.1).  7-8 klasių mokiniai pildo mokymosi pažangos lapą (Priedas Nr.2). | Pradeda mokslo metų pradžioje ir pildo nuosekliai visus metus. |
| Mokiniai pildo individualios pažangos – lūkesčių lapą (Priedas Nr.4). | I ir II pusmečio pradžioje. |
| Kontrolinių darbų rezultatus mokiniai vaizduoja kreivėmis, diagramomis. Kiekvieno kontrolinio darbo rezultatus mokiniai įsivertina, atlieka refleksiją. Jeigu kontroliniai darbai atlikti sąsiuviniuose, mokinys parašo komentarą į sąsiuvinį. | Parašius kontrolinį darbą (baigus mokomojo dalyko temą). |

* 1. Mokytojas;

|  |  |
| --- | --- |
| Matuoja mokino pažangą pagal iš anksto aptartus kriterijus ir būdus. Įsivertinimo instrumentus mokytojai aptaria metodinėse grupėse. | Pamokoje. |
| Po kontrolinio darbo mokytojas kartu su mokiniais atlieka analizę ir įrašo į TAMO. | Parašius kontrolinį darbą. |
| Mokytojas stebi mokinių pažangą. Jeigu mokiniai nesilaiko susitarimų, mokytojas elektroniniame dienyne rašo pastabas, komentarus mokiniams, tėvams, individualiai kalbasi su mokiniais. | Nuolat. |
| Baigiantis pusmečiui su mokiniais atlieka įsivertinimą. | I ir II pusmečio pabaigoje. |
| Dalyvauja klasių susirinkimuose. | Pagal administracijos stebėsenos planą. |

* 1. Klasės auklėtojas;

|  |  |
| --- | --- |
| Su 5–6 klasių mokiniais pradeda pildyti mokymosi pažangos lentelę (Priedas Nr.1). Su 7–8 klasių mokiniais pildo Priedą Nr.2. | Pradeda mokslo metų pradžioje ir pildo nuosekliai visus metus. |
| Stebi įrašus, pastabas elektroniniame dienyne, individualiai bendrauja su mokiniais. Klasės susirinkimų metu aptaria problemas. | Nuolat. |
| Klasių auklėtojai stebi mokinius ir padeda pildyti pažangos-lūkesčių lenteles (Priedas Nr.4). | I ir II pusmečio pradžioje. |

I–II klasės:

* 1. Mokinys;

|  |  |
| --- | --- |
| Įsivertina savo pasiekimus, pažangą pagal iš anksto su mokytoju aptartus būdus ir metodus. | Pamokoje. |
| Mokiniai pildo mokymosi pažangos lapą (Priedas Nr.3). Kitoje lapo pusėje po signalinių ir pusmečių įvertinimų mokiniai atlieka refleksiją ir užsirašo savo lūkesčius. | Pradeda mokslo metų pradžioje ir pildo nuosekliai visus metus. |
| Mokiniai kartu su klasės auklėtoju mėnesio pabaigoje aptaria pažangą, išsiaiškina problemas, fiksuoja savo mėnesio pažymių vidurkius (diagramomis). | Klasės valandėlės metu. |
| Mokiniai kontrolinių darbų rezultatus vaizduoja kreivėmis, diagramomis. Kiekvieno kontrolinio darbo rezultatus mokiniai įsivertina, atlieka refleksiją. Jeigu kontroliniai darbai atlikti sąsiuviniuose, tokiu atveju mokinys rašo komentarą sąsiuvinyje. | Parašius kontrolinį darbą (baigus mokomojo dalyko temą). |
| Mokiniai užpildo įsivertinimo anketą (Priedas Nr. 7). | Mokslo metų pabaigoje, arba klasės auklėtojo pageidavimu pasibaigus pusmečiams. |

* 1. Mokytojas;

|  |  |
| --- | --- |
| Matuoja mokino pažangą pagal iš anksto aptartus kriterijus ir būdus. Įsivertinimo instrumentus mokytojai aptaria metodinėse grupėse. | Pamokoje. |
| Po kontrolinio darbo mokytojas kartu su mokiniais atlieka kontrolinio darbo analizę, rašo komentarus ir užrašo pamokos turinyje. | Parašius kontrolinį darbą. |
| Mokytojas stebi mokinių pažangą. Jeigu mokiniai nesilaiko susitarimų, mokytojas elektroniniame dienyne rašo pastabas, komentarus mokiniams, tėvams, individualiai kalbasi su mokiniais. | Nuolat. |
| Nepagerėjus situacijai, mokytojas rašo klasės auklėtojui pranešimą elektroniniame dienyne (žinutę). Žinutėje suformuluoja problemą. Mokytojas atsižvelgia į klasės auklėtojo patarimus ir siūlymus, kaip susidariusią problemą spręsti. | Esant būtinybei. |
| Dalyvauja klasių susirinkimuose. | Pagal administracijos stebėsenos planą. |

* 1. Klasės auklėtojas;

|  |  |
| --- | --- |
| Su mokiniais pildo mokymosi pažangos lapą (Priedas Nr.3). | Šios lentelės pildomos nuosekliai visus mokslo metus. |
| Kiekvieno mėnesio pabaigoje skaičiuoja klasės mokinių pažymių vidurkį, vaizduoja jį diagramoje. Diagrama gali būti klasės stende. | Visus metus. |
| Stebi įrašus, pastabas elektroniniame dienyne, individualiai bendrauja su mokiniais. Per klasės susirinkimus aptaria problemas. | Nuolat. |
| Klasių auklėtojai stebi mokinius, esant problemoms, rašo pranešimus, komentarus tėvams, bendrauja su klasėje dirbančiais mokytojais, teikia jiems pasiūlymus. | Nuolat. |
| Baigiantis mokslo metams, klasės auklėtojas padeda mokiniams užpildyti įsivertinimo anketą (Priedas Nr.7) ir supažindina tėvus su jos rezultatais siųsdamas žinutes elektroniniame dienyne. | Mokslo metų pabaigoje. |

III–IV klasės:

25.7. Mokinys;

|  |  |
| --- | --- |
| Įsivertina savo pasiekimus, pažangą pagal iš anksto su mokytoju aptartus būdus ir metodus. | Pamokoje. |
| III–IV klasių mokiniai pildo kompetencijų įsivertinimo lentelę (Priedas Nr.5). | Kasmet mokslo metų pabaigoje. |
| III klasių mokiniai pildo perspektyvinę pasiekimų ir egzaminų lentelę (Priedas Nr.5). | Pildo nuosekliai dvejus metus. |

25.8. Mokytojas;

|  |  |
| --- | --- |
| Matuoja mokino pažangą pagal iš anksto aptartus kriterijus ir būdus. Įsivertinimo instrumentus mokytojai aptaria metodinėse grupėse. | Pamokoje. |
| Po kontrolinio darbo mokytojas kartu su mokiniais atlieka analizę, mokiniai atlieka refleksiją. | Parašius kontrolinį darbą. |
| Mokytojas stebi mokinių mokymąsi, lankomumą, drausmę, rašo klasės auklėtojus pranešimą elektroniniame dienyne (žinute). Žinutėje suformuluoja problemą. | Nuolat. |
| Jeigu problema išlieka, mokytojas, klasės auklėtojas ir mokinys kartu aptaria problemą ir jos šalinimo būdus. Taip pat mokytojas vadovaujasi gimnazijos ugdymo plano nuostatomis. | Esant būtinybei. |
| Jeigu suteikus pagalbą, mokinio rezultatai negerėja, mokytojas raštu kreipiasi į direktoriaus pavaduotoją ugdymui, kartu užpildo pokalbio protokolą (Priedas Nr.8). | Esant būtinybei. |

25.9. Klasės auklėtojas;

|  |  |
| --- | --- |
| Stebi įrašus, pastabas elektroniniame dienyne, individualiai bendrauja su mokiniais. Per klasės susirinkimus aptaria problemas. | Nuolat. |
| Jeigu problema neišsprendžiama, klasės auklėtojas raštu informuoja pagalbos specialistus (socialinį pedagogą, psichologą ar specialųjį pedagogą, rašydamas žinutę elektroniniame dienyne). | Esant būtinybei. |
| Problemoms išlikus, klasės auklėtojas kartu su mokiniu ir pagalbos specialistu aptaria problemą, apie priimtą sprendimą informuoja tėvus, mokytojus arba administraciją. | Esant būtinybei. |
| III–IV klasių auklėtojai padeda mokiniams užpildyti perspektyvinę pasiekimų ir egzaminų lentelę (Priedas Nr.6). | Pildoma nuosekliai dvejus metus. |
| III–IV klasių auklėtojas padeda mokiniams užpildyti kompetencijų lentelę (Priedas Nr.5). | Kasmet mokslo metų pabaigoje. |

25.10. Tėvai;

|  |  |
| --- | --- |
| Stebi įrašus elektroniniame dienyne, reaguoja į klasės auklėtojo, mokytojos pastabas ar komentarus. | Nuolat. |
| Kviečiami atvykti į gimnaziją pokalbio, atvyksta ir padeda spręsti problemas. | Esant būtinybei. |
| Supažindinami su mokinio individualios pažangos stebėjimo per mokslo metus išvadomis. | Per Tėvų dienas, individualiai. |

25.11. Pagalbos specialistai;

|  |  |
| --- | --- |
| Socialinis pedagogas stebi elektroniniame dienyne esančias žinutes, pastabas, komentarus. | Nuolat, 2 kartus per mėnesį analizuoja informaciją |
| Socialinis pedagogas lanko mokytojų pamokas, stebi mokinių elgesį pamokose, per pertraukas. Su mokiniais kalbasi individualiai, aptaria iškilusias problemas. | Nuolat. |
| Socialinis pedagogas, gavęs pranešimą iš klasės auklėtojo, vykdo stebėseną, individualius pokalbius su mokiniais, mokytojais, rašo pranešimus tėvams, kitiems specialistams. Esant reikalui informuoja gimnazijos administraciją ir kitas institucijas. | Esant būtinybei. |
| Socialinis pedagogas, nesikeičiant situacijai ir problemai išlikus, kartu su klasės auklėtoju ir (ar) dalyko mokytojų tariasi dėl tolimesnių žingsnių. Problemą išsprendus, situacijai pagerėjus, tėvams ir mokiniui parašoma padėka, pagyrimas. | Esant būtinybei. |
| Specialusis pedagogas stebi įrašus elektroniniame dienyne, lanko pamokas, konsultuoja mokytojus, dirbančius su mokiniais, turinčiais specialiųjų ugdymosi poreikių, teikia rekomendacijas. | Nuolat. |
| Psichologas stebi įrašus elektroniniame dienyne, mokinių elgesį pamokose, teikia konsultacijas mokiniams ir mokytojams, esant poreikiui ir tėvams. Esant poreikiui dalyvauja klasės valandėlėse, Tėvų susirinkimuose. | Nuolat. |

25.12. Administracija;

|  |  |
| --- | --- |
| Stebi mokytojų pamokas, jas aptaria. | Nuolat. |
| Stebi įrašus elektroniniame dienyne, nagrinėja mokinių pasiekimų vertinimus, analizuoja, ar mokinių pasiekimų vertinimai atitinka gimnazijoje priimtos vertinimo sistemos susitarimus. | Nuolat |
| Jeigu klasėje yra mokinių, kurie turi daug nepatenkinamų įvertinimų dienyne, vyksta pokalbis su mokinį mokančiu mokytojų dėl mokiniui suteiktos pagalbos. Su mokytoju aptariamos mokinio mokymosi problemos, siūlymai dėl pasiekimų gerinimo (pildomas Priedas Nr.8). | Esant būtinybei. |
| Inicijuoja ir organizuoja 5–8 ir I–II klasių mokinių pasiekimų ir pažangos aptarimą ir teikia informaciją tėvams. | Du kartus per pusmetį. |
| Stebi mokinių individualią pažangą, ją analizuoja, teikia ataskaitas mokytojų tarybos posėdžiuose. | Pagal gimnazijos veiklos planą. |

1. 5–8 ir I–II klasių mokiniai pildo pasiekimų aplankus. Aplankuose mokiniai kaupia savo kompetencijų, pasiekimų įrodomus, rašto darbų pavyzdžius, pažangos stebėjimo, socialinės veiklos apskaitos lenteles (iš kitų įstaigų). Užpildytas pažangos-lūkesčių, kompetencijų lenteles pasibaigus mokslo metams mokiniai laiko savo pasiekimų aplankuose.

# SUPAŽINDINIMAS SU TVARKOS APRAŠU

1. Gimnazijos mokytojai su Tvarkos aprašu supažindinami mokytojų tarybos posėdyje pasirašytinai.
2. Mokinius su Tvarkos aprašo nuostatomis ir susitarimais dėl pasiekimų ir pažangos vertinimo supažindina klasių auklėtojai pirmą mokslo metų klasės susirinkimą.
3. Dalykų mokytojai per pirmas rugsėjo mėnesio pamokas pasirašytinai supažindina mokinius su dalyko vertinimo kriterijais, atsiskaitymo būdais ir formomis.
4. Informaciją apie metodinių grupių susitarimus dėl mokinių pasiekimų vertinimo ir įvertinimo dalykų mokytojai iškabina kabinetų skelbimų lentoje.
5. Tėvai su mokinių pasiekimų ir pažangos vertinimo tvarka supažindinami elektroniniame dienyne, per bendrą tėvų susirinkimą rugsėjo mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

Vievio gimnazijos

..................kl. mokinio (-ės).......................................................................................................

Mokymosi pažangos lapas (5–6 kl.) 20... – 20... m.m.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykas | Praėjusių metų įvertinimas | Planuojamas I pusmečio įvertinimas | Signalinis pusmetis (..............) | I pusmetis | Planuojamas II pusmečio įvertinimas | Signalinis pusmetis (.................) | II pusmetis | Metinis | NMPP testai |
| Lietuvių kalba |  |  |  |  |  |  |  |  |  |
| Anglų kalba |  |  |  |  |  |  |  |  |  |
| Užsienio (II-oji ) kalba  .................................... |  |  |  |  |  |  |  |  |  |
| Istorija |  |  |  |  |  |  |  |  |  |
| Geografija |  |  |  |  |  |  |  |  |  |
| Matematika |  |  |  |  |  |  |  |  |  |
| Informacinės technologijos |  |  |  |  |  |  |  |  |  |
| Gamta ir žmogus |  |  |  |  |  |  |  |  |  |
| Dailė |  |  |  |  |  |  |  |  |  |
| Muzika |  |  |  |  |  |  |  |  |  |
| Technologijos |  |  |  |  |  |  |  |  |  |

Mokinio vardas, pavardė, parašas

Klasės auklėtojo vardas, pavardė, parašas

Priedas Nr. 2

Vievio gimnazijos

..................kl. mokinio (-ės).......................................................................................................

Mokymosi pažangos lapas (7–8 kl.) 20... – 20... m.m.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykas | Praėjusių metų įvertinimas | Planuojamas I pusmečio įvertinimas | Signalinis pusmetis (................) | I pusmetis | Planuojamas II pusmečio įvertinimas | Signalinis pusmetis (................) | II pusmetis | Metinis | NMPP testai |
| Lietuvių kalba |  |  |  |  |  |  |  |  |  |
| Anglų kalba |  |  |  |  |  |  |  |  |  |
| Užsienio (II-oji ) kalba  .................................... |  |  |  |  |  |  |  |  |  |
| Istorija |  |  |  |  |  |  |  |  |  |
| Geografija |  |  |  |  |  |  |  |  |  |
| Matematika |  |  |  |  |  |  |  |  |  |
| Informacinės technologijos |  |  |  |  |  |  |  |  |  |
| Biologija |  |  |  |  |  |  |  |  |  |
| Fizika |  |  |  |  |  |  |  |  |  |
| Chemija |  |  |  |  |  |  |  |  |  |
| Dailė |  |  |  |  |  |  |  |  |  |
| Muzika |  |  |  |  |  |  |  |  |  |
| Technologijos |  |  |  |  |  |  |  |  |  |
| Ekonomika ir verslumas |  |  |  |  |  |  |  |  |  |
| Visų dalykų vidurkis |  |  |  |  |  |  |  |  |  |

Mokinio vardas, pavardė, parašas

Klasės auklėtojo vardas, pavardė, parašas

Priedas Nr. 3

Vievio gimnazijos

..................kl. mokinio (-ės).......................................................................................................

Mokymosi pažangos lapas (I–III kl.), 20... – 20... m.m.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dalykas | Praėjusių metų įvertinimas | Planuojamas I pusmečio įvertinimas | Signalinis pusmetis (gruodis) | I pusmetis | Planuojamas II pusmečio įvertinimas | Signalinis pusmetis (balandis/  gegužė) | II pusmetis | Metinis |
| Lietuvių kalba |  |  |  |  |  |  |  |  |
| Anglų kalba |  |  |  |  |  |  |  |  |
| Užsienio (II-oji ) kalba  .................................... |  |  |  |  |  |  |  |  |
| Istorija |  |  |  |  |  |  |  |  |
| Geografija |  |  |  |  |  |  |  |  |
| Matematika |  |  |  |  |  |  |  |  |
| Informacinės technologijos |  |  |  |  |  |  |  |  |
| Biologija |  |  |  |  |  |  |  |  |
| Fizika |  |  |  |  |  |  |  |  |
| Chemija |  |  |  |  |  |  |  |  |
| Dailė |  |  |  |  |  |  |  |  |
| Muzika |  |  |  |  |  |  |  |  |
| Technologijos |  |  |  |  |  |  |  |  |
| Ekonomika ir verslumas |  |  |  |  |  |  |  |  |
| Visų dalykų vidurkis |  |  |  |  |  |  |  |  |

Mokinio vardas, pavardė, parašas

Klasės auklėtojo vardas, pavardė, parašas

Priedas Nr. 4

Individualios pažangos – lūkesčių lapas (5–8 kl.)

................klasės mokinys (-ė) ................................................................................................

|  |  |  |  |  |  |  |
| --- | --- | --- | --- | --- | --- | --- |
| Eil Nr. | Lūkesčiai | Taip | Iš dalies | Ne | Mokinio komentarai | Klasės auklėtojo komentarai |
| 1 | Sieksiu aukštesnio nei praeitais mokslo metais pažymių vidurkio .......balo (nurodyti dešimtosiomis balo dalimis daugiau, pvz. 0,1, 0,25, ...) |  |  |  |  |  |
| 2 | Lankysiu mokytojų konsultacijas ar kitokios pagalbos užsiėmimus |  |  |  |  |  |
| 3 | Pasiruošiu kiekvienai pamokai, laiku atliksiu namų darbus |  |  |  |  |  |
| 4 | Pamokose elgsiuosi drausmingai, vykdysiu mokytojų nurodymus |  |  |  |  |  |
| 5 | Pertraukų metu ir po pamokų elgsiuosi drausmingai, laikysiuosi gimnazijos mokinių taisyklių gimnazijoje ir už jos ribų |  |  |  |  |  |
| 6 | Nepraleidinėsiu pamokų, neformaliojo švietimo užsiėmimų, klasės auklėtojo renginių |  |  |  |  |  |
| 7 | Nevėluosiu į pamokas ir kitas veiklas |  |  |  |  |  |
| 8 | Aktyviai dalyvausiu gimnazijos ir (ar) klasės renginiuose, juose elgsiuosi drausmingai |  |  |  |  |  |

Norėčiau, kad prireikus mokymosi ar kitas problemas man padėtų spręsti klasės auklėtojas, mokytojas, tėvai, socialinis pedagogas, psichologas, specialusis pedagogas, administracija (nurodyti, kokios pagalbos reikėtų ir kas gali padėti)

Mokinio parašas...........................................................

Klasės auklėtojo vardas, pavardė, parašas

Priedas Nr. 5

III–IV klasių mokinių kompetencijų įsivertinimo lentelė

.....................kl. mokinys(-ė)..........................................................................................................................................

(tinkamą atsakymą pažymėkite varnele. Rinkitės tik vieną atsakymą eilutėje)

|  |  |  |  |  |
| --- | --- | --- | --- | --- |
| Eil. nr. | Pamokose | Kartais | Dažnai | Visada |
| 1 | Įvertinu mokymosi rezultatus, suprantu sėkmės ir nesėkmės priežastis, numatau, kaip pasiekti geresnių rezultatų |  |  |  |
| 2 | Organizuoju savo mokymąsi, siekdamas pasiekti tikslų, pasirenku tinkamiausius būdus ir metodus |  |  |  |
| 3 | Esu įsitikinęs (-usi), kad mokymasis padės man pasiekti svarbių tikslų, padės tobulėti |  |  |  |
| 4 | Pasitikiu savimi, tikiu savo sėkme |  |  |  |
| 5 | Palankiai vertinu, gerbiu kiekvieną žmogų, siekiu bendrų kolektyvo tikslų ir suvokiu, kaip gera būti kolektyvo nariu |  |  |  |
| 6 | Apmąstau savo nuotaikas, elgesį, kontroliuoju savo mintis , žodžius ir poelgius. Kritiškai vertinu savo veiksmus ir jų pasekmes |  |  |  |
| 7 | Esu smalsus (-i), domiuosi naujais dalykais. Į naują informaciją reaguoju teigiamai ir ją suvokiu |  |  |  |
| 8 | Gebu palyginti gautą informaciją. Skiriu ir savo žodžiais galiu paaiškinti, kuri informacija yra tinkama, kuri – klaidinga. Galiu sudaryti naujus apibudinimus pagal jau žinomus pavyzdžius |  |  |  |
| 9 | Įvertinu, kokie informacijos šaltiniai konkrečiu atveju yra efektyviausi. Galiu įvardinti priežastis, dėl kurių kyla neaiškumai, galiu argumentuoti gautą atsakymą |  |  |  |
| 10 | Pasitikiu savo kūrybinėmis galiomis, išreiškiu savo nuomonę, savarankiškai kuriu, ieškodamas (-a) naujų būdų ir priemonių |  |  |  |

Priedas Nr. 6

Užpildykite pasiekimų ir egzaminų perspektyvinę lentelę:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. nr. | Egzaminai, kuriuos planuoju laikyti | III klasės I pusmečio įvertinimas (dalyko, kurio laikysiu egzaminą) | III klasės metinis įvertinimas (dalyko, kurio laikysiu egzaminą) | IV klasės  I pusmečio įvertinimas | Planuojamas  balas (bandomojo egzamino) | Bandomojo egzamino balas | IV klasės metinis įvertinimas | Egzamino įvertinimas |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Mokinio (-ės) vardas, pavardė, parašas

Klasės auklėtojo vardas, pavardė, parašas

Priedas Nr. 7

.........klasės mokinio...............................................................................................................................................................

ĮSIVERTINIMO ANKETA

|  |  |  |  |
| --- | --- | --- | --- |
| Eil.  Nr. | Lūkesčių įgyvendinimas | Įsivertink balais nuo 1 iki 10 | Mokinio, klasės auklėtojo |
| 1. | Mano mokymosi rezultatai atitiko mano lūkesčius ir įsipareigojimus |  |  |
| 2. | Lankiau mokytojų konsultacijas ar kitokios pagalbos užsiėmimus |  |  |
| 3. | Ruošiausi kiekvienai pamokai, laiku atlikau namų darbus |  |  |
| 4. | Pamokose elgiausi drausmingai, vykdžiau mokytojų nurodymus |  |  |
| 5. | Pertraukų metu ir po pamokų elgiausi drausmingai, laikiausi mokinių elgesio taisyklių gimnazijoje ir už jos ribų |  |  |
| 6. | Nepraleidau neformaliojo švietimo užsiėmimų, klasės auklėtojo renginių |  |  |
| 7. | Nevėlavau į pamokas ir kitas veiklas |  |  |
| 8. | Aktyviai dalyvavau gimnazijos ir (ar) klasės renginiuose, juose elgiausi drausmingai |  |  |

Mokinio vardas, pavardė, parašas

Klasės auklėtojo vardas, pavardė, parašas

Priedas Nr.8

................kl. mokinys (-ė)......................................................................................................................

Pokalbio protokolas

........................

1. Kodėl turiu neigiamų įvertinimų, kokios priežastys? ..........................................................................

2. Kokios pagalbos man reikia?

3. Kokių teigiamų rezultatų pasieksiu, kaip?

Direktoriaus pavaduotoja ugdymui

Mokinys (-ė)

Tėvai

Priedas Nr. 9

...........................klasės (-ių) susirinkimo protokolas

..............................

(data)

Dalyviai

1. Problema

2. Susirinkimo nutarimas

Klasės auklėtojas

Direktoriaus pavaduotojas ugdymui